Ramphele se Agang aap Amerikaanse beleidsvoorkeure na – praag.co.za — 20 jaar jonk!
Sy het die Oliver Tambo-gedenklesing by die gesogte Georgetown Universiteit in Washington gelewer.
Ramphele het gepraat oor haar verkose onderwerp "Hulde aan Oliver Tambo deur die herstel van die belofte van vryheid."
Voormalige President Thabo Mbeki, aartsbiskop Desmond Tutu en die Minister van Finansies, Trevor Manuel, het voorheen die lesing gelewer.
Ramphele het te velde getrek teen die kiesstelsel waar parlementslede nie direk deur kiesers aanspreeklik gehou word nie.
Sy sê die onlangse onthullings oor wanadministrasie by die OVK het die publiek se vertroue geskaad.
Sy het ook president Jacob Zuma daarvan beskuldig dat hy die regstelsel manipuleer om aanklagte van korrupsie te systap.
Sy het gesê Suid-Afrika se buitelandse beleid is uit pas met die beginsels van menseregte in die Grondwet, met verwysing na Zimbabwe, Darfoer en Birma en die weiering om aan die Dalai Lama 'n visum toe te staan om die land te besoek.
Sy het die beleidsposisies van haar party uitgelê en gesê daar is 'n behoefte aan 'n gemeenskaplike Suid-Afrikaanse identiteit in 'n land waar etnisiteit, godsdiens en klas mense se aandag aflei.
Skrywer Karin RoodtGepubliseer op 22 Oktober 2013 22 Oktober 2013 Kategorieë Nuus, Suider-AfrikaSleutelwoord Darfoer en Birma, Demokrasie, Georgetown universiteit, leier van Agang, Mamphela Ramphele, Oliver Tambo, Oliver Tambo-gedenklesing, Washington, Zimbabwe